Die wêreld in foto’s – 7 Desember 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. ŉ Reddingspan in Pidie Jaya-distrik in Indonesië soek na oorlewendes ná ŉ aardbewing dié gebied getref het. Die dodetal staan tans op 97, met meer as 600 beseerdes. Foto: Junaidi, Xinhua. ŉ Polisieman van Kibi, Ghana, laat sy stem hoor tydens ŉ landswye verkiesing. Ghana se presidensiële en parlementêre verkiesing het vandag begin. Foto: Sunday Alamba, AP ŉ Kind van Dhaka, Bangladesj, sorteer hemde by ŉ fabriek wat klere en ander materiale kleur. Volgens ŉ onlangse studie werk duisende Bangladesji-kinders wat in dié land se hoofstad woon, onwettig ongeveer 64 ure per week. Foto: A.M. Ahad, AP David Beckham en sy seun, Cruz, kyk ŉ basketbal-wedstryd in Los Angeles in die VSA. Cruz (11) het pas ŉ enkelsnit, genaamd “If Every Day Was Christmas”, uitgegee. Foto: Mark J. Terrill, AP ŉ Groep kraanvoëls by die Hula-meer in die noorde van Israel op hul migrasiepad van Europa na Afrika. Ongeveer 400 verskillende voël-spesies beweeg deur die Jordaan-vallei na Afrika en keer dan weer gedurende die jaar terug na Europa. Foto: Ariel Schalit, AP